5 tipp, hogyan díszítsd a mézeskalácsokat (plusz a kedvenc receptünk) - bien.hu
5 tipp, hogyan díszítsd a mézeskalácsokat (plusz a kedvenc receptünk)
Ha még kezdő vagy a mézeskalács sütés világában, vagy eddig nem dekoráltad, csak különböző kiszúrókkal szaggattad a tésztát, cikkünkből megtudhatod, mivel és hogyan érdemes dekorálni a legillatosabb adventi süteményt. Az összeállításunk végén pedig megosztjuk veled mi kedvenc mézeskalács receptünket is!
1/6 Fehér cukormáz
A mézeskalács már önmagában is egy gyönyörű sütemény az aranyszínűre sült tésztájával és a sötét fűszerpöttyökkel, ezért érvényes rá a kevesebb néha több dekorációs elv.
A legszebb mézeskalácsokat úgy készítheted el, ha egy-két tojásfehérjét porcukorral és egy kis citromlével kemény habbá versz, és ezt habzsák vagy vékony pálcák, ecsetek segítségével viszed fel a süteményre.
A mézeskalácsot díszítheted úgy, hogy ezekkel a módszerekkel egyszerűbb mintákat rajzolsz a tésztára, de bevonhatod az egész kekszet is fehér mázzal, majd ha ez megszáradt, pöttyözéses, csíkozásos technikával még egy rétegben rajzolhatsz rá mintát.
2/6 Színes cukormáz
Kép forrása: followtheruels.com
Főként a mézeskalács emberkéken mutat jól, ha fehér máz helyett színeset használsz, amellyel a ruhájukat, hajukat, szemüket rajzolod meg.
A különböző színeket elkészítheted úgy, hogy ételfestékkel fested meg az alap fehér cukormázat, de természetes színezéket is használhatsz, amelyhez csak a kamrádat kell alaposabban áttúrnod.
A sárga színhez használj kurkumát, a rózsaszín verzióhoz céklát vagy piros bogyós gyümölcsteát, a kékhez fagyasztott áfonyát vagy szedret, a barnához pedig fahéjat vagy cukrozatlan kakaóport.
Címkék: mézeskalács, mézes kalács, díszítés, karácsonyi recept, sütemény